‘ગ્રેહામનો બાપ હેરલ્ડ. તેણે પણ કુમળી વયે બાપ ગુમાવી દીધો હતો. મૅક્લિન એસ્ટેટમાં સગાંઓની દેખભાળ હેઠળ બહુ કારમી સ્થિતિમાં ઉછર્યો હતો. આપબળે આગળ વધ્યો. અવ્વલ દરજ્જાનો તોપચી ગણાતો. અઢાર-ઓગણીશની ઉંમરે બેટલ ઓફ ક્યૂબેકમાં તેણે એક સાથે ત્રણ તોપનું સંચાલન કરીને ફ્રેન્ચ હમલાવરોને અફાટ એટલાન્ટિક વચ્ચે લાચાર, વિવશ કરી મૂક્યા હતા. એ પરાક્રમ પછી લંડનમાં રોયલ આર્ટિલરીનો ચીફ નેવિગેટર બન્યો. પણ જેટલી સડસડાટ તેણે પ્રગતિ કરી, એટલી જ ઝડપે એ બરબાદ પણ થયો. કારણ અહીં લખ્યું છે કે, એશિયામાંથી આવતાં શણના સટ્ટામાં એ ખુવાર થયો અને માથાના વાળ જેટલું દેવું થઈ જતાં તેણે આપઘાત કરી લીધો. તેની ઉંમર હતી 35 વર્ષ.’